Walter Kieber

Walter Kieber (20. veebruar 1931 Schaan – 21. juuni 2014 Vaduz) oli Liechtensteini jurist ja poliitik, Progressiivse Kodanikepartei liige. 27. märtsist 1974 kuni 26. aprillini 1978 oli ta Liechtensteini valitsusjuht.

Kui Progressiivne Kodanikepartei kaotas 1978. aastal valimised, soovis Kieber säilitada välisministri ametikoha, kuid tema ametijärglane Hans Brunhart ei kinnitanud teda ametisse. Kieber keeldus ametist taandumast, põhjustades kaks kuud kestnud valitsuskriisi, mis lõppes vürst Franz Josef II sekkumisega ning välisministri kohustuste jagamisega valitsusjuht Brunharti ja Walter Kieberi vahel.

Hiljem tegutses Kieber taas juristina, olles aastatel 1981–1999 partner Vaduzi advokaadifirmas Marxer & Partner. Ta oli õigusteaduse doktor (dr. iur.) ja kandis vürstliku õigusnõuniku tiitlit.

2006. aastal avaldas ta oma poliitilised memuaarid "Jahre des Aufbruchs".

Liechtensteini peaministrid
Liechtensteini juristid
Liechtensteini poliitikud
Sündinud 1931
Surnud 2014